Киселото мляко - 5 начина да ви направи по-красиви - Живей Зелено
Киселото мляко – 5 начина да ви направи по-красиви
by jiveizeleno · 31.10.2018
В продължение на векове то е било ценна съставка в грижите за кожата на дамите от Близкия Изток, Индия и Африка заради лечебните му и подмладяващи качества. Богато на протеини, калций, калий и цинк, киселото мляко е полезно за тялото както отвътре, така и отвън. За разкрасяващите процедури използвайте 100 процента натурален продукт – без подсладители и оцветители.
Натурален хидратант. Киселото мляко е богато на хидратиращи естествени мазнини. В него има витамини В12 и В5, които са от съществено значение за регенерацията на клетките.
Избистря тена. Пробиотиците в млякото помагат за изсветляване и проясняване на тена на кожата. За по-голяма свежест добавете една чаена лъжичка лимонов сок. Нанесете върху кожата, оставете за около 15 минути и след това изплакнете с хладка вода. Витамин С в лимоновия сок ще изчисти пигментациите и петната.
Враг на акнето. Богатото на млечна киселина и цинк кисело мляко помага в борбата с бактериите, причиняващи акне. То почиства кожата, отпушва порите, стяга лицето и тялото.
Бори се със следите, които оставят времето и възрастта. Млечната киселина е алфа-хидрокси киселина, която действа превантивно срещу появата на бръчки. Нежно ексфолира епидермиса и предпазва клетките от вредното въздействие на свободните радикали.
Вместо балсам за коса. Ако веднъж седмично правите на косата си маска с кисело мляко, тя ще бъде хидратирана, мека, по-бляскава. Протеините ще укрепят косъма и ще изгладят външната му обвивка. Смесете една чаша кисело мляко с една супена лъжица мед и едно яйце, нанесете върху косата за един час и след това изплакнете с хладка вода.
Tags: живей зеленокисело млякокрасота
Next story Цветовете в кухнята имат значение за здравето
Previous story Кожата през есента и зимата става по-чувствителна
Яйчните жълтъци са полезни за кожата
Катрин Зита-Джоунс: За да имате бели зъби, хапвайте ябълки
Нов български продукт възстановява и заздравява косата